ক্যারিবীয় অঞ্চল
এর অধিকাংশ অংশই ক্যারিবীয় প্লেটে অবস্থিত, এই অঞ্চল ৭০০-এর অধিক দ্বীপপুঞ্জ, ক্ষুদে দ্বীপ, প্রবাল প্রাচীর ও বেলে প্রাচীর দ্বারা গঠিত। ক্যারিবীয় অঞ্চল উত্তরে গ্র্যাটার এন্টিলস এবং দক্ষিণে লেসার এন্টিলস দ্বারা বিভাজিত।
বোর্নিও
বোর্নিও পৃথিবীর তৃতীয় বৃহত্তম দ্বীপ। কেবল পাপুয়া নিউগিনি এবং গ্রিনল্যান্ড এর চেয়ে বড়। দ্বীপটি মক্ষিণ-পূর্ব এশিয়ার মালয় দ্বীপপুঞ্জের অন্তর্ভুক্ত। এর পূর্বে সুলু সাগর, সেলেবিস সাগর এবং মাকাসার প্রণালী; দক্ষিণে জাভা সাগর; এবং পশ্চিম ও উত্তরে দক্ষিণ চীন সাগর অবস্থিত। রাজনৈতিকভাবে বোর্নিও মূলত তিনটি অংশে বিভক্ত। প্রথমত; সাবাহ ও সারাওয়াক মালয়েশিয়ার দুটি অঙ্গরাজ্য; ব্রুনেই একটি স্বাধীন সালতানাত এবং কালিমান্তান ইন্দোনেশিয়ার অন্তর্ভুক্ত। দ্বীপটির মোট আয়তন ৭৫১,১০০ বর্গকিমি (২৯০,০০০ বর্গ মাইল)।